“ವೆಬ್ಲಾಗ್"" ಎನ್ನುವ ಪದವನ್ನು ಜಾನ್ ಬರ್ಗರ್ ಎನ್ನುವವರು 17 ಡಿಸೆಂಬರ್ 1997ರಂದು ಬಳಕೆಗೆ ತಂದರು. ಇದರ ಸಂಕ್ಷೇಪ ರೂಪ “ಬ್ಲಾಗ್"" ಅನ್ನು ಚಾಲ್ತಿಗೆ ತಂದವರು ಪೀಟರ್ ಮೆರ್ಹೋಲ್ಜ್. 1996ರ ಏಪ್ರಿಲ್ ಅಥವಾ ಮೇ ತಿಂಗಳಲ್ಲಿ ಅವರು ತಮಾಷೆಗೆಂದು ವೆಬ್ ಲಾಗ್ ಅನ್ನುವ ಪದವನ್ನು ಕ್ರಿಯಪದವಾಗಿಸಿ ವಿ ಬ್ಲಾಗ್ ಎಂದು ಒಡೆದು ತಮ್ಮ ಬ್ಲಾಗ್ peterme.ಕಂ ನ ಸೈಡ್ ಬಾರಿನಲ್ಲಿ ಹಾಕಿಕೊಂಡರು. ಅನತಿಕಾಲದಲ್ಲಿಯೇ ಇವಾನ್ ವಿಲಿಯಮ್ಸ್ ತಮ್ಮ ಪೈರಾ ಲ್ಯಾಬ್ಸ್ ನಲ್ಲ್ಲಿ “ಬ್ಲಾಗ್"" ಪದವನ್ನು ನಾಮಪದ ಹಾಗೂ ಕ್ರಿಯಾಪದಗಳೆರಡೂ ಬಗೆಯಲ್ಲಿ ಬಳಸಿದರು (“ಟು ಬ್ಲಾಗ್"" ನ ಅರ್ಥ “ವೆಬ್ಲಾಗ್ ಅನ್ನು ತಿದ್ದುವುದು ಅಥವಾ ವೆಬ್ಲಾಗಿನಲ್ಲಿ ಹೊಸ ಲೇಖನವನ್ನು ಹಾಕುವುದು ಎಂದಾಯಿತು) ಮತ್ತು “ಬ್ಲಾಗರ್"" ಎಂಬ ಪದವನ್ನು ಪೈರಾ ಲ್ಯಾಬ್ಸ್ ಬ್ಲಾಗರ್ ಉತ್ಪನ್ನಗಳಿಗೆ ತಳಕುಹಾಕಿ ಚಾಲ್ತಿಗೆ ತಂದರು. ಇದು ಈ ಪದಗಳ ಜನಪ್ರಿಯತೆಗೆ ನಾಂದಿಯಾಯಿತು.